Diari Oficial de la Generalitat Valenciana


Sumari del DOGV 3003, del 30-05-1997 (1997/7995)

RESOLUCIÓ de 19 de maig de 1997, de la Direcció General d'Ordenació i Innovació Educativa i Política Lingüística, per la qual s'aprova i es fa pública la documentació tècnica i els indicadors corresponents a la valoració del professorat, requerida per a l'acreditació per a l'exercici de la direcció dels centres docents públics.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3003

Data del DOGV
:   30-05-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/7995


Data del document
:   19-05-1997

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 19 de maig de 1997, de la Direcció General d'Ordenació i Innovació Educativa i Política Lingüística, per la qual s'aprova i es fa pública la documentació tècnica i els indicadors corresponents a la valoració del professorat, requerida per a l'acreditació per a l'exercici de la direcció dels centres docents públics.
  
La Llei Orgànica 9/1995, de 20 de novembre, de la participació, l'avaluació i el govern dels centres docents, indica, en l'article 19.2, que les administracions educatives establiran els criteris objectius i el procediment que ha de presidir la valoració requerida per a la corresponent acreditació per a l'exercici de la direcció.
  
  
L'Ordre de 26 de febrer de 1997, de la Conselleria de Cultura, Educació i Ciència, per la qual es regula l'acreditació per a l'exercici de la direcció als centres docents públics de l'àmbit de gestió de l'esmentada Conselleria, estableix, en la disposició deu, punt 4, que correspon a la Direcció General d'Ordenació i Innovació Educativa i Política Lingüística aprovar els indicadors dels diversos aspectes del barem, així com la documentació tècnica en què s'arrepleguen els elements fonamentals del procés de valoració i establir els procediments adequats per tal de facilitar l'homologació del procés d'avaluació.
  
Finalment, la Resolució de 13 de maig de 1997, del director general de Personal de la Conselleria de Cultura, Educació i Ciència, per la qual es convoca el procediment d'acreditació per a l'exercici de la direcció dels centres docents públics de l'àmbit de gestió d'aquesta Conselleria, assenyala en la base 5.3.2. que, aprovats els dits indicadors, es faran públics a les direccions territorials de Cultura i Educació.
  
Per tot això, aquesta Direcció General d'Ordenació i Innovació Educativa i Política Lingüística ha resolt:
  
  
Primer
  
Aprovar els elements fonamentals del procés i els indicadors que desenvolupen els aspectes objecte de la valoració de la funció directiva i de la tasca docent corresponent al cos de mestres, professors d'Ensenyament Secundari, professors tècnics de Formació Professional, professors d'ensenyaments artístics i professors d'idiomes en centres públics docents.
  
  
Segon
  
Fer-los públics a les direccions territorials de Cultura i Educació en la data de publicació de la present resolució, per tal que siguen coneguts pels professors i per a facilitar la transparència i publicitat del procés de valoració.
  
  
València, 19 de maig de 1997.- El director general d'Ordenació i Innovació Educativa i Política Lingüística: Josep Vicent Felip i Monlleó.